PROIECT DE BUGET RECTIFICATIV NR. 7 LA BUGETUL GENERAL 2011 SITUAȚIA CHELTUIELILOR PE SECȚIUNI Secțiunea III - Comisia /* COM/2011/0796 final */





PROIECT DE BUGET RECTIFICATIV NR. 7 LA BUGETUL GENERAL 2011 SITUAȚIA CHELTUIELILOR PE SECȚIUNI Secțiunea III – Comisia Având în vedere: – Tratatul privind funcționarea Uniunii Europene, în special articolul 314, coroborat cu Tratatul de instituire a Comunității Europene a Energiei Atomice, în special articolul 106a, – Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene[1], în special articolul 37, – bugetul general al Uniunii Europene pentru exercițiul financiar 2011, adoptat la 15 decembrie 2010[2], – bugetul rectificativ nr. 1/2011[3], adoptat la 6 aprilie 2011, – bugetul rectificativ nr. 2/2011[4], adoptat la 5 iulie 2011, – bugetul rectificativ nr. 3/2011[5], adoptat la 14 iulie 2011, – bugetul rectificativ nr. 4/2011, adoptat la 28 septembrie 2011, – bugetul rectificativ nr. 5/2011, adoptat la 25 octombrie 2011, – proiectul de buget rectificativ nr. 6/2011[6], adoptat la 18 octombrie 2011, Comisia Europeană prezintă autorității bugetare proiectul de buget rectificativ nr. 7 la bugetul 2011. MODIFICĂRI LA SITUAȚIA VENITURILOR ȘI CHELTUIELILOR PE SECȚIUNI Modificările la situația veniturilor și cheltuielilor pe secțiuni pot fi consultate pe site-ul EUR-Lex (http://eur-lex.europa.eu/budget/www/index-ro.htm). Cu titlu informativ, se atașează ca anexă la buget o versiune în limba engleză a modificărilor la această situație. CUPRINS 1. Introducere. 3 2. Mobilizarea fondului de solidaritate al UE. 3 2.1 Spania.. 3 2.2 Italia.. 5 3. Finanțare. 7 4. Tabel recapitulativ pe rubricile cadrului financiar.. 9 1. Introducere Proiectul de buget rectificativ (PBR) nr. 7 aferent anului 2011 include mobilizarea Fondului de solidaritate al UE pentru suma de 37 979 875 EUR, sub formă de credite de angajament și credite de plată referitoare la cutremurul din Murcia, Spania (21 070 950 EUR) și inundațiile din Veneto, Italia (16 908 925 EUR). 2. Mobilizarea fondului de solidaritate al UE 2.1 Spania La 11 mai 2011, orașul Lorca a fost afectat de două cutremure consecutive cu magnitudinea de 5,2 grade, în urma căruia 9 persoane și-au pierdut viața și alte 300 au fost rănite. De asemenea, 10 000 de persoane au fost evacuate, iar aproximativ 30 000 de persoane au trebuit să petreacă prima noapte pe străzi. În plus, catastrofa a cauzat daune majore caselor, întreprinderilor, clădirilor publice, siturilor de patrimoniu cultural, rețelei rutiere și infrastructurilor de bază. (1) Cererea a fost primită de Comisie la 20 iulie, în termenul de 10 săptămâni de la data înregistrării primelor daune, și anume 11 mai 2011. O versiune actualizată a cererii a fost primită la 1 august 2011. (2) Fiind de origine naturală, catastrofa se încadrează în domeniul de aplicare a Fondului de solidaritate. (3) Zona afectată acoperă întreaga municipalitate Lorca, care face parte din comunitatea autonomă a regiunii Murcia. Valoarea totală a daunelor a fost estimată de autoritățile spaniole la 843 de milioane EUR. Cu toate acestea, cifra respectivă include suma de 162 000 EUR, reprezentând compensații plătite familiilor victimelor, care nu pot fi considerate ca „daune directe”. Prin urmare, Comisia consideră că totalul daunelor directe se ridică la 842,838 milioane EUR. (4) Întrucât daunele totale reprezintă doar 23,8 % din pragul normal aplicabil Spaniei în 2011, care este de 3,535 miliarde EUR[7], autoritățile spaniole și-au prezentat cererea în temeiul criteriilor corespunzătoare așa-numitelor „catastrofe regionale ieșite din comun”, prevăzute la articolul 2 alineatul (2) ultimul paragraf din Regulamentul (CE) nr. 2012/2002, care stabilește condițiile pentru mobilizarea Fondului de solidaritate „în circumstanțe excepționale”. În temeiul acestei prevederi, o regiune care a fost atinsă de o catastrofă ieșită din comun, în principal naturală, care a afectat majoritatea populației și a avut repercusiuni grave și durabile asupra condițiilor de viață și a stabilității economice, ar putea beneficia în mod excepțional de o intervenție a fondului. Regulamentul prevede acordarea unei atenții speciale regiunilor îndepărtate și izolate, precum regiunile insulare și ultraperiferice definite la articolul 349 din TFUE. Regulamentul prevede că analizarea cererilor prezentate în temeiul criteriului corespunzător unei „catastrofe regionale ieșite din comun” se face „foarte riguros”. Comunitatea autonomă a regiunii Murcia nu poate fi considerată o regiune îndepărtată sau izolată. (5) Astfel cum se prevede în Raportul anual privind Fondul de solidaritate (2002-2003)[8], Comisia consideră că trebuie să se facă distincție între evenimente regionale grave și evenimente cu caracter strict local, astfel încât criteriile specifice corespunzătoare catastrofelor regionale să aibă sens în contextul național. În conformitate cu principiul subsidiarității, evenimentele cu caracter strict local sunt de responsabilitatea autorităților naționale, în timp ce evenimentele regionale grave pot beneficia de ajutor din Fondul de solidaritate. Cutremurul a afectat grav întreaga municipalitate Lorca, iar cele două cutremure care s-au produs la data de 11 mai au avut efecte în cea mai mare parte a regiunii Murcia, inclusiv Cartagena, Águilas, Murcia, Mazarrón și în multe orașe din Albacete, Jaén, Almeria și Alicante. Lorca este al treilea oraș ca mărime din regiunea Murcia. (6) Una din condițiile prevăzute în Regulamentul (CE) nr. 2012/2002 pentru mobilizarea excepțională a Fondului de solidaritate este aceea conform căreia trebuie să fie afectată majoritatea populației din regiunea la care se referă cererea. Zona vizată de cererea spaniolă este întregul teritoriu al municipalității Lorca din comunitatea autonomă a regiunii Murcia, cu o populație totală de 92 694 de locuitori (populația totală a regiunii Murcia este de 1 461 979 de locuitori). Întreaga populație a municipalității Lorca (și din împrejurimi) a fost afectată de catastrofă: cutremurul a făcut nouă victime, 300 de persoane au fost rănite, aproximativ 10 000 de locuitori au fost evacuați și circa 30 000 de locuitori au trebuit să petreacă prima noapte pe străzi. Ceilalți locuitori ai orașului s-au refugiat în cartiere periferice sau de-a lungul coastei. Trei spitale de campanie au fost instalate de Crucea Roșie, trei tabere au oferit adăpost unui număr de peste 5 000 de persoane, fiind distribuite 15 000 de așternuturi de pat. În plus, cererea descrie că aproximativ 80 % din clădiri au suferit daune, întreprinderile și școlile fiind închise temporar. Pe baza informațiilor furnizate în cerere se poate ajunge la concluzia că, în mod evident, este îndeplinită condiția conform căreia cea mai mare parte a populației trebuie să fi fost afectată. (7) În ceea ce privește cerința privind existența unor repercusiuni grave și durabile asupra condițiilor de viață și a stabilității economice a regiunii, cererea se referă, în special, la daune majore în materie de infrastructură și instalații de bază, locuințe private, întreprinderi și societăți industriale, precum și perturbarea rețelelor rutiere locale. Cutremurul a afectat, de asemenea, un număr semnificativ de școli publice, biblioteca publică și conservatorul de muzică. Conform informațiilor furnizate, campusul Universității de Științe Medicale din Lorca nu îi va putea găzdui pe toți studenții noi, a căror sosire pentru noul an universitar este prevăzută în luna septembrie, în condițiile în care studenții reprezintă un factor economic important pentru regiune. Daunele cauzate monumentelor arhitecturale istorice ale orașului sunt, de asemenea, importante, având un impact semnificativ asupra sectorului turismului în regiune. Au fost afectate aproximativ 708 magazine, 50 de întreprinderi artizanale, 482 de societăți din sectorul serviciilor, 210 hoteluri și restaurante. O scădere bruscă a numărului de turiști constituie o problemă gravă pentru regiune. În plus, înainte de producerea cutremurului, Lorca era un centru regional și un pol puternic în materie de afaceri, sănătate, educație și activități culturale, atrăgând peste un sfert de milion de persoane care locuiau în orașe din întreaga regiune. Prin urmare, catastrofa a afectat grav situația socioeconomică a întregii regiuni, cu mult dincolo de Lorca, activitatea economică fiind redusă drastic, dacă nu chiar oprită. Cererea conține o analiză detaliată a impactului cutremurului și o defalcare pe sectoare a daunelor totale estimate. (8) Costul operațiunilor eligibile în temeiul articolului 3 alineatul (2) din Regulamentul (CE) nr. 2012/2002 este estimat la 104 milioane EUR și este defalcat în 4 categorii: A) repunerea imediată în funcțiune a infrastructurii, B) măsuri provizorii de cazare și servicii de ajutor, C) infrastructură de prevenire și protecție imediată a patrimoniului cultural și D) curățarea regiunilor/zonelor sinistrate. (9) Regiunea afectată este eligibilă ca regiune care face obiectul unei eliminări treptate a ajutorului acordat prin fondurile structurale (2007-2013). Autoritățile spaniole nu au comunicat Comisiei nicio intenție de a utiliza alte surse de finanțare ale Uniunii pentru a face față consecințelor cutremurului. (10) Autoritățile spaniole au indicat că nu există nicio acoperire a costurilor eligibile de către asigurări. 2.2 Italia În perioada 31 octombrie - 2 noiembrie 2010, regiunea Veneto din nord-estul Italiei a fost afectată de ploi torențiale. Efectele ploilor abundente au fost agravate de „Sirocco”, un vânt cald mediteraneean care a topit zăpada din munții din apropiere. Această situație meteorologică a provocat ieșirea din albie a râurilor, care au inundat zone extinse, cauzând daune rețelelor rutiere și rețelelor de infrastructură, agriculturii, întreprinderilor și caselor. Daune importante au fost înregistrate în Veneto, bazinul hidrografic al râului Bacchiglione, inclusiv zonele urbane Vicenza și Padova, fiind în mod special afectat. (11) Cererea a fost primită de Comisie la 7 ianuarie 2011, în termenul de 10 săptămâni de la data înregistrării primelor daune, și anume 31 octombrie 2010. O versiune revizuită în mod substanțial a cererii, conținând o evaluare actualizată și detaliată a daunelor și cifre cu totul noi, a fost primită la 11 august 2011. (12) Fiind de origine naturală, catastrofa se încadrează în domeniul de aplicare a Fondului de solidaritate. (13) Cererea inițială, astfel cum a fost prezentată în luna ianuarie, se baza pe criteriile corespunzătoare așa-numitelor „catastrofe regionale ieșite din comun”, prevăzute la articolul 2 alineatul (2) ultimul paragraf din Regulamentul (CE) nr. 2012/2002, și, prin urmare, se limita la zona cea mai afectată de dezastru, situată de-a lungul râului Bacchiglione, daunele totale fiind estimate la 994,9 milioane EUR. Cu toate acestea, cererea era incompletă și nu conținea nicio dovadă cu privire la cea mai mare parte a daunelor respective. Prin urmare, evaluarea cererii nu a putut fi finalizată. (14) Ca răspuns la o solicitare din partea serviciilor Comisiei, autoritățile italiene au prezentat, la 11 august, o cerere actualizată, conținând noi informații cuprinzătoare și o evaluare nouă a daunelor. Noile cifre furnizate privind daunele se referă la întregul teritoriu al regiunii Veneto și se ridică în total la 3,717 miliarde EUR. Această sumă depășește cu 182 de milioane EUR pragul de 3,536 miliarde EUR aplicabil Italiei în 2011 pentru mobilizarea Fondului de solidaritate (și anume 3 miliarde EUR la prețurile din 2002). Pe baza acestor cifre, ar fi justificat un ajutor acordat în temeiul criteriilor corespunzătoare unei „catastrofe regionale ieșite din comun”, astfel cum se prevede în Regulamentul (CE) nr. 2012/2002. (15) Ca alternativă la „scenariul catastrofei ieșite din comun”, cererea revizuită din 11 august prezintă, de asemenea, informații actualizate pe baza criteriilor corespunzătoare așa-numitei catastrofe regionale ieșite din comun. Fără ca acest lucru să fie menționat în mod expres, se pare că informațiile respective sunt furnizate pentru cazul în care cererea nu este acceptată pe baza criteriilor corespunzătoare unei catastrofe ieșite din comun. (16) Cifrele privind daunele prezentate de autoritățile italiene în cadrul scenariului de „catastrofă ieșită din comun” sunt compuse din patru categorii principale: 1) daune declarate de entități publice (municipalități, provincii, prefecturi, serviciul regional forestier etc.): 588 de milioane EUR; 2) daune cauzate de alunecări de teren ulterioare: 124 de milioane EUR; 3) costuri de refacere a sistemului hidraulic de securitate: 2 732 de milioane EUR; 4) „costuri de execuție” suplimentare: 273 de milioane EUR. În timp ce daunele raportate pentru punctele 1) și 2) par plauzibile, din cerere reiese clar că punctele 3) și 4) conțin, în mare măsură, costuri aferente modernizării sistemului de gestionare a apelor pentru a răspunde necesităților mai ridicate în materie de protecție, conform celor evidențiate de inundații. Doar o parte mai mică a acestor costuri se referă la repararea daunelor cauzate în mod direct de inundații. Cu toate acestea, costurile aferente măsurilor preventive nu pot fi luate în considerare atunci când se evaluează cererile prezentate Fondului de solidaritate. Deși pe baza datelor furnizate nu se poate efectua o cuantificare exactă, nu există nicio îndoială cu privire la faptul că, în cerere, costurile care se referă la prevenire, mai degrabă decât la refacere, depășesc cu mult 182 de milioane EUR. Prin urmare, valoarea totală a daunelor directe rămâne sub pragul menționat anterior, iar Comisia consideră că inundațiile din regiunea Veneto nu constituie o catastrofă ieșită din comun. (17) Deoarece daunele totale se situează sub nivelul pragului normal, cererea a fost analizată pe baza criteriilor corespunzătoare așa-numitei „catastrofe regionale ieșite din comun”, prevăzute la articolul 2 alineatul (2) ultimul paragraf din Regulamentul (CE) nr. 2012/2002, care stabilește condițiile care permit mobilizarea Fondului de solidaritate „în circumstanțe excepționale”. În temeiul acestor criterii, o regiune care a fost atinsă de o catastrofă ieșită din comun, în principal naturală, care a afectat majoritatea populației și a avut repercusiuni grave și durabile asupra condițiilor de viață și a stabilității economice, ar putea beneficia în mod excepțional de o intervenție a fondului. Regulamentul prevede acordarea unei atenții speciale regiunilor îndepărtate și izolate, precum regiunile insulare și ultraperiferice definite la articolul 349 din TFUE. Regiunea Veneto nu se încadrează în această categorie. Regulamentul prevede că analizarea cererilor prezentate în temeiul criteriului „catastrofă regională ieșită din comun” se face „foarte riguros”. (18) Conform celor descrise mai sus, autoritățile italiene au prezentat, de asemenea, dovezi limitate cu privire la zona cea mai grav afectată, situată de-a lungul bazinului hidrografic al râului Bacchiglione, în vederea îndeplinirii criteriilor corespunzătoare „catastrofei regionale”, ca alternativă la scenariul catastrofei ieșite din comun. Pentru zona vizată, autoritățile italiene estimează valoarea totală a daunelor directe cauzate de inundații la 1 156,86 milioane EUR. Această valoare totală a daunelor este compusă din: 1) daune raportate de municipalități (inclusiv daune cauzate proprietăților private, întreprinderilor, agriculturii, patrimoniului cultural, precum și costuri aferente cazării provizorii și operațiunilor de urgență) în valoare de 178,612 milioane EUR, 2) daune cauzate utilităților, în valoare de 2,035 milioane EUR, 3) operațiunile locale de inginerie civilă, în valoare de 50,562 milioane EUR, 4) daune cauzate autostrăzii A4, în valoare de 1,308 milioane EUR, 5) operațiuni de sănătate umană și animală, în valoare de 0,639 milioane EUR, 6) remunerațiile voluntarilor în materie de protecție civilă, în valoare de 1,800 milioane EUR și 7) „costuri aferente măsurilor de siguranță în teritoriile afectate”, în valoare de 921,912 milioane EUR. Cifrele privind daunele de la punctele 1) - 6) par plauzibile, dar punctul 7) - în mod similar cu ceea ce s-a prezentat în cadrul scenariului de catastrofă ieșită din comun - include măsuri menite nu doar să repare daunele directe, ci și să sporească standardul general de siguranță al sistemului de gestionare a apelor (inclusiv pentru păduri și protecție împotriva alunecărilor de teren). Cu toate acestea, datele prezentate fac distincție între operațiuni „imperative”, „foarte urgente”, „urgente” și „necesare”. Se poate presupune că operațiile clasificate ca „imperative” și „foarte urgente” corespund reparării imediate a daunelor cauzate de inundații. Suma prezentată pentru aceste categorii este de 492,506 milioane EUR (inclusiv 51,105 milioane EUR prevăzute deja în costul lucrărilor de inginerie civilă suportat de municipalități, care trebuie deduse). Pe această bază, Comisia consideră că valoarea totală a daunelor directe poate fi estimată la 676,357 milioane EUR. Această sumă reprezintă 19 % din pragul normal aplicabil Italiei în 2011 pentru mobilizarea Fondului de solidaritate. (19) Una din condițiile prevăzute în Regulamentul (CE) nr. 2012/2002 pentru mobilizarea excepțională a Fondului de solidaritate este aceea conform căreia trebuie să fie afectată majoritatea populației din regiunea la care se referă cererea. Zona vizată cuprinde părți ale unui număr de 14 municipalități la nivel administrativ inferior unei comune. În aceste 14 municipalități sunt înregistrați 28 391 de locuitori, iar 20 068 de persoane (și anume 70,6 % din populație) se consideră că au fost afectate în mod semnificativ de inundații. Au fost raportate aproximativ 2 800 de persoane strămutate temporar. Peste 2 000 de case au fost afectate de inundații, iar numeroase garaje și 450 de autoturisme au suferit daune. Cererea descrie diferitele modalități în care populația a fost afectată: daune cu caracter personal, întreruperea activităților economice, perturbarea principalelor utilități și a telecomunicațiilor, precum și întreruperea circulației. Prin urmare, se poate ajunge la concluzia că cea mai mare parte a populației a fost afectată de inundații. (20) În ceea ce privește impactul și consecințele inundațiilor, precum și cerința de a demonstra existența unor repercusiuni grave și durabile asupra condițiilor de viață și a stabilității economice a regiunii, cererea se referă, în special, la destabilizarea mediului natural și a stabilității economice a întregii regiuni Veneto. Structura economică a regiunii Veneto se bazează pe întreprinderi mici și mijlocii, multe dintre acestea fiind familiale și orientate mai ales către export. S-a raportat că peste 2 500 de IMM-uri și-au pierdut infrastructura, mașinile și instrumentele de lucru. Pentru întreaga regiune Veneto, numărul întreprinderilor aflate într-o situație de risc ca urmare a inundațiilor este de 40 400, dintre care 9 900 sunt întreprinderi mici în care lucrează aproximativ 250 000 de persoane. În sectorul agricol, s-a raportat pierderea unor animale, iar terenuri arabile au fost acoperite de noroi. (21) Astfel cum se prevede în Raportul anual privind Fondul de solidaritate (2002-2003)[9], Comisia consideră că trebuie să se facă distincție între evenimente regionale grave și evenimente cu caracter strict local, astfel încât criteriile specifice corespunzătoare catastrofelor regionale să aibă sens în contextul național. În conformitate cu principiul subsidiarității, evenimentele cu caracter strict local sunt de responsabilitatea autorităților naționale, în timp ce evenimentele regionale grave pot fi analizate pentru a beneficia de ajutor din Fondul de solidaritate. Dovezile furnizate de autoritățile italiene demonstrează că inundațiile au afectat puternic regiunea Veneto, cele mai grave consecințe concentrându-se de-a lungul bazinului hidrografic al râului Bacchiglione. (22) Costul operațiunilor eligibile în temeiul articolului 3 alineatul (2) din Regulamentul (CE) nr. 2012/2002 este estimat la 779,06 milioane EUR și este defalcat în 4 categorii: A) repunerea imediată în funcțiune a infrastructurii, B) măsuri provizorii de cazare și servicii de ajutor, C) infrastructură de prevenire și protecție imediată a patrimoniului cultural și D) curățarea regiunilor/zonelor sinistrate. Întrucât doar o parte a daunelor raportate pot fi acceptate ca daune directe (conform punctului 18 de mai sus), valoarea operațiunilor eligibile trebuie corectată la maximum 573,225 milioane EUR. (23) Regiunea afectată este eligibilă ca „regiune de competitivitate și ocupare a forței de muncă” în cadrul fondurilor structurale (2007-2013). Autoritățile italiene nu au comunicat Comisiei nicio intenție de a utiliza alte surse de finanțare ale Uniunii pentru a face față consecințelor inundațiilor. (24) Autoritățile italiene au indicat că nu există nicio acoperire a costurilor eligibile de către asigurări. 3. Finanțare Bugetul anual total de care dispune Fondul de solidaritate este de 1 000 de milioane EUR. Având în vedere că solidaritatea reprezintă principala justificare pentru crearea fondului, Comisia consideră că ajutorul acordat din acest fond ar trebui să fie progresiv. Conform practicii anterioare, acest lucru implică faptul că partea din daune care depășește pragul (0,6 % din VNB sau 3 miliarde EUR la prețurile din 2002, luându-se în considerare cea mai mică sumă) ar trebui să beneficieze de o intensitate mai mare a ajutorului față de daunele inferioare pragului. Rata aplicată în trecut în scopul stabilirii alocărilor pentru catastrofe ieșite din comun este de 2,5 % din valoarea totală a daunelor directe care nu depășesc pragul de mobilizare a fondului și 6 % din cele care îl depășesc. Metodologia pentru calculul ajutorului din Fondul de solidaritate a fost prezentată în Raportul anual 2002-2003 privind Fondul de solidaritate și a fost aprobată de Consiliu și Parlamentul European. Se propune realocarea creditelor de plată de la postul bugetar 05 04 05 01 — Programe de dezvoltare rurală, ținând seama de diferențele dintre previziunile statelor membre privind plățile, astfel cum au fost actualizate în septembrie 2011, și declarațiile de plăți care au fost prezentate în noiembrie 2011. Se propune aplicarea acelorași procentaje în acest caz și acordarea următoarelor ajutoare: || || || || || (EUR) || Daune directe acceptate || Prag || Sumă bazată pe 2,5 % || Sumă bazată pe 6 % || Valoarea totală a ajutorului propus de UE Spania – cutremur în Lorca || 842,838 milioane || 3 536 de milioane || 21 070 950 || - || 21 070 950 Inundații în Veneto || 676,357 milioane || 3 536 de milioane || 16 908 925 || - || 16 908 925 Total || || || || || 37 979 875 4. Tabel recapitulativ pe rubricile cadrului financiar Cadru financiar Rubrică/subrubrică || Cadrul financiar 2011 || Buget 2011 (inclusiv BR 1-5 și PBR 6) || PBR 7/2011 || Buget 2011 (inclusiv BR 1-5 și PBR 6-7/2011) CA || CP || CA || CP || CA || CP || CA || CP 1. CREȘTERE DURABILĂ || || || || || || || || 1a. Competitivitate pentru creștere economică și ocuparea forței de muncă || 12 987 000 000 || || 13 520 566 270 || 11 523 944 758 || || || 13 520 566 270 || 11 523 944 758 1b. Coeziune pentru creștere economică și ocuparea forței de muncă || 50 987 000 000 || || 50 983 843 784 || 42 060 394 626 || || || 50 983 843 784 || 42 060 394 626 Total || 63 974 000 000 || || 64 504 410 054 || 53 584 339 384 || || || 64 504 410 054 || 53 584 339 384 Marjă[10] || || || -30 410 054 || || || || -30 410 054 || 2. CONSERVAREA ȘI GESTIONAREA RESURSELOR NATURALE || || || || || || || || din care cheltuieli de piață și plăți directe || 47 617 000 000 || || 42 868 061 900 || 42 788 499 841 || || || 42 868 061 900 || 42 788 499 841 Total || 59 688 000 000 || || 58 659 248 389 || 56 378 918 184 || || -37 979 875 || 58 659 248 389 || 56 340 938 309 Marjă || || || 1 028 751 611 || || || || 1 028 751 611 || 3. CETĂȚENIE, LIBERTATE, SECURITATE ȘI JUSTIȚIE || || || || || || || || 3a. Libertate, securitate și justiție || 1 206 000 000 || || 1 180 030 263 || 857 199 845 || || || 1 180 030 263 || 857 199 845 3b. Cetățenie || 683 000 000 || || 879 831 486 || 842 903 486 || 37 979 875 || 37 979 875 || 917 811 361 || 880 883 361 Total || 1 889 000 000 || || 2 059 861 749 || 1 700 103 331 || 37 979 875 || 37 979 875 || 2 097 841 624 || 1 738 083 206 Marjă[11] || || || 26 072 737 || || || || 26 072 737 || 4. UE CA ACTOR MONDIAL[12] || 8 430 000 000 || || 8 759 300 431 || 7 242 528 574 || || || 8 759 300 431 || 7 242 528 574 Marjă || || || -70 439 377 || || || || -70 439 377 || 5. ADMINISTRAȚIE[13] || 8 144 000 000 || || 8 172 839 289 || 8 171 544 289 || || || 8 172 839 289 || 8 171 544 289 Marjă || || || 53 160 711 || || || || 53 160 711 || TOTAL || 142 125 000 000 || 133 440 000 000 || 142 155 659 912 || 127 077 433 762 || 37 979 875 || 0 || 142 193 639 787 || 127 077 433 762 Marjă || || || 1 112 135 628 || 6 544 566 238 || || || 1 112 135 628 || 6 544 566 238 [1] JO L 248, 16.9.2002, p. 1. [2] JO L 68, 15.3.2011, p. 1. [3] JO L 172, 30.6.2011, p. 1. [4] JO L 213, 19.8.2011, p. 1. [5] JO L 251, 27.9.2011, p. 1. [6] COM(2011) 674 final. [7] Și anume 3 miliarde EUR la prețurile din 2002. [8] Raportul anual 2002-2003 și Raportul privind experiența acumulată la un an de la aplicarea noului instrument, COM(2004) 397 final din 26.5.2004. [9] Raportul anual 2002-2003 și Raportul privind experiența acumulată la un an de la aplicarea noului instrument, COM(2004) 397 final din 26.5.2004. [10] Fondul european de ajustare la globalizare (FEG) nu este inclus în calculul marjei de la rubrica 1a (500 de milioane EUR). Suma de 34 de milioane EUR peste plafon este finanțată prin mobilizarea instrumentului de flexibilitate. [11] Suma corespunzătoare Fondului de solidaritate al Uniunii Europene (FSUE) este înscrisă prin adăugare la rubricile relevante, astfel cum se prevede în AII din 17 mai 2006 (JO C 139, 14.6.2006). [12] Marja pentru 2011 prevăzută la rubrica 4 nu ia în considerare creditele aferente rezervei pentru ajutoare de urgență (253,9 milioane EUR). Suma de 71 de milioane EUR peste plafon este finanțată prin mobilizarea instrumentului de flexibilitate. [13] Pentru calcularea marjei sub plafonul prevăzut pentru rubrica 5, se ia în considerare nota de subsol (1) din cadrul financiar 2007-2013 pentru suma de 82 de milioane EUR privind contribuțiile personalului la sistemul de pensii.